**Закључак Штаба за ванредне ситуације општине Бела Паланка**

 **На основу члана 11. Одлуке о организацији и функционисању цивилне заштите на територији општине Бела Паланка, бр. 011-11/2011-I од 29.03.2011. године , Штаб за ванредне ситуације на територији општине Бела Паланка,на седници одржаној дана 30.03.2020. године, донео је следећe**

**З А К Љ У Ч К Е**

 **I Доноси се закључак да се набаве прехрамбено-хигијенски пакети ради дистрибуције пензионерима са пензијама до 20.000,00 динара на територији Општине Бела Паланка, а на основу спискова Републичког фонда ПИО и Центра за социјални рад „Бранко Миловановић- Цига“, Бела Палнка.**

**II Штаб за ванредне ситуације општине Бела Паланка је донео закључак да се у циљу спречавања ширења вируса короне ангажује фирма за дезинфекцију која ће 31.03.2020. извршити дезинфекцију зграде Општинске управе општине Бела Паланка, ЈКП Комнис, Центра за социјални рад, Полицијске управе, Дома здравља, парка „Врело“, градског парка код цркве, парка иза зграде СДК, еколошко-рекреативног центра „Бањица“, аутобуске станице, улице Српских Владара од аутобуске станице до изворишта „Бањица“, ул. Партизански пут, градске пијаце, села Црвена Река и Насеља Долац.**

**III Закључак објавити на званичном сајту Општине Бела Паланка и доставити Општинској управи, ЈП и Установама чији је оснивач општина Бела Паланка, Општинском штабу за ванредне ситуације и архиви.**